Hvordan får du en klage behandlet i Huslejenævnet?
Hvis du ønsker en sag behandlet af Huslejenævnet, skal du indbringe sagen skriftligt med præcisering af, hvad du ønsker nævnet skal tage stilling til. Du skal vedlægge dokumentation for de forhold, som du ønsker at få behandlet. Du skal altid vedlægge en kopi af lejekontrakten. Omfatter din klage flere lejere skal samtlige lejere underskrive klagen.
Du skal være opmærksom på, at behandling af en klage i Huslejenævnet tidligst starter når gebyr er indbetalt.